آزات لچہ
شوبینگ
هسابجار
ترانگانی بانزلے ،
هیال ءِ چوٹکاں اڑیت
دمانُکے تمیت !
دل زروکیں پہ ترا
گُمان ءِ چینک اموچک بنت
کانیگاں، مولومانی آپ کنت گمزروکیں دیدگے اگاں بہ بیت
نگاه ءِ شان ءُ بیده آں
بهاری ایں کرومگے،
مهروانیں ساهگاں بلیت
ءُ روک بیت ،
نوک بیت ،
گنوک بیت ،
تلوسیت پہ هاجتے
همے دمان ءُ ساهتاں ،
گُڑا بزاں مناں کہ من اتکگاں
گواتی، کولی، دُروشمے
تئی پیژگاه ءِ دپ ءَ
گند ءُ مہ گندیں کترهے
پہ الوتی ءُ اهوتی